दसैंभन्दा पनि तिहारमा माइत आउन पाइने भएकाले यो पर्वको यो क्षेत्रका महिलाहरूको जीवनमा पनि विशिष्ट महत्त्व रहेको छ । भाइटीका लगाउन हरेक तिहारमा माइत आउन पाउने चेलीबेटीले तिहारका अवसमार आफ्ना दु:खसुख साटासाट गर्ने, बाल दौंतरी भेट्ने, एकअर्का गाउँका अनुभव र दु:खसुख साट्ने गर्छन् । भाइको दीर्घ जीवनका लागि गरिने पूजाले सहोदर भाइबहिनी जो जता भए पनि यो पर्वले सबैलाई एक ठाउँमा जोड्ने गरेको छ । छुट्टै वेशभूषा, संस्कार र जीवनशैली भएका सुदूरपश्चिमको दार्चुलामा रहेका सौका समुदाय र तराईका कैलाली कञ्चनपुरमा रहेका थारू समुदायले पनि यो पर्व आफ्नै तरिकाले मनाउने गरेका छन् ।
